نبدء بسم الله ...

الكلام دا مفيش أي غرض منه نهائي ، خليني أسميها رسائل ااخر السنة او: "some thing has to be said" .

عبد الحميد ...

لو بتقرأ الكلام دا دلوقتي ف دا معناه إني نجحت في اختباري الشخصي .

الحكاية بدءت من اول تانية أعدادي تقريباً , اتعرفنا ع بعض صدفه علي ما أتذكر ... وبقينا صُحاب من بعدها , يعدي يوم ورا يوم وصداقتنا بتبقي اقوي , أيام أعدادي كانت جميله , كنا في قمه صحوبيتنا وسعادتنا , واقفين مع بعض وجمب بعض ,

رايحين جايين سوا مبنتفارقش خالص....

اعدادي كانت مرحله عدينا بيها بمواقف كتير سوا , من كلام وسهر وحوارات وغيرها كتير حاجات حصلت , فاكر كل فسحه كنت بتجيلي الفصل تقعد معايا عشان مكنتش بحب اخرج كتير ف الفسحه , فاكر كل مره جيتلي عشان نصلح الكيسه ونعملها نسخه رغم اننا عارفين إن النسخه تمام ، كل يوم كان عندنا حاجات كتير نتكلم ونرغي فيها ، فاكر لما اصريت إني اكلم اية شريف وانا قولتلك ساعتها مش اناا الي اعمل كدا – سذاجه طبعا يارتني كلمتها وقتها وخصلت , المهم من النقطه ...

تفوت مرحلة وتيسبنا واحنا صحاب , خير الصحاب .

وتبدء الثانوية ........

اكتر اتنين محترمين ف المدرسه كلها , ولا بنهرب ولا بنعمل مشاكل ولا أي حوارات رايحين جايين ف حالنا ومع نفسنا

فاكر كل مره حد اتلغبط بينا من كتر ما كنا باهتين علي بعض .

مكنش حد فينا بيروح مشوار غير والتاني عارف .

مفيش مره حد عمل حاجه لوحده تقريبا .

مفتكرش مره روحت درس مثلا من غير ما افوت عليك او تفوت انتا عليا.

فاكر في مره حد من زمايلنا بيقولي حصل أي ؟.

قولتله عبد الحميد هتلاقيه زعلان عشان مش هعرف اروح معاه المشوار الفلاني بعد الدرس , بيقولي أي المشكله يعني ما يزعل براحته , ردي عليه بدون تفكير كان : يزعل أي يعم انتا عبيط انا مبحبش ازعله بس انا المرادي مش هقدر اتاخر بس , بس لما اروح انا هكلمه وهراضيه (شباب بقا كنا شباب )

ابقا جاحد لو قولت انك شخص وحش , او انك صاحب مش جدع ، حقيقي كنت خير الصاحب مقدرش انكر كل الحاجات الحلوه الي كانت بينا , للأسف انا مش بنسي نهائي انا فاكر كل يوم عدي وكل موقف جمعنا , كل وقت سهرنا وهزرنا وضحكنا فيه فاكر كل حاجه . وكنت ولسا ممتن لكل الأيام دي .

------------------------------------------------------

وتبدء مرحله الجامعه : بدايه النهايه

اول واحد يعرف ب تعب حسين كنت انتا ورغم كدا تعاملت ولا اكنك تعرف حاجه , مش ناسي كل يوم جيتلك فيه وانا تعبان طول اليوم , وانتا بكل هدوء لا تبالي لاي حاجه , منكرش ان انتا كمان وقتها كنت بتمر بظروف , والدنيا مكنتش احسن حاجه معاك , قولت يمكن بعد الظروف يرجع , الظروف خلصت وانتا لا .

تمر أيام وانا بنفسي الي اعرفك علي رويدا صحبتي (الي كانت) وفجاه الاقي نفسي الشخص الوحش في روايتك وروايتها , نهار ازرق ...

الي كان مزعلني انك مكنتش مدي أي حاجه اهتمام .

كل حاجه خلصت ؟! التعب والموت والظروف واللخبطه وكل حاجه , وانتا مش موجود , دايما بقول إن الشخص الي مش بزعل منه ولا بعاتبه كدا هوا ميهمنيش امره ,

رغم كل دا , انا الي حاولت معاك مش العكس , بدل المره عشره بجد , حكيت لصحبتي (الي كانت برضو )

قالتلي انتا بتحاول مع حد مش شايفك أصلا , انتا فاهم دا ؟ في الحقيقه كنت فاهم بس طبيعتي مكنش بالساهل اتغلب عليها ,

ازاي تبيع عشره العمر كدا ببلاش حطيت نفسي مكانك بدل اليوم الف يوم , لاقيتني معملتش زيك خالص , انا مش مسامحك علي الاذي الي سببتهولي لحد النهارده ,,,

الكلام عمرو ما هيخلص لو فضلت أتكلم ,

كنت قايل مش هحضر فرح محمد , ولحد الساعه 6 كنت تمام مش رايح , بس حصل شويه حاجات كدا انتا متعرفهاش وروحت .

وانتا محضرتش فرح اختي ولا كنت موجود نهائي , فرح ايه الي جتلك البيت بنفسي وانتا زي ما انتا ,

فرح سناء جيت 10 دقايق زيك زي الغريب واقل والله

كل دا ممكن مش ممكن يتنسي , معندكش فكره انا أي حصلي بسببك لحد النهارده في محاولات في إصلاحه , زي ما قولتلك الكلام كتير لدرجه تخليني اعجز عن كتابت كل حاجه .

هيفضل السؤال : كل دا كان لي ؟؟ علمت معاك أي عشان تردهولي كدا؟! هونت عليك ؟!

هونت من بدري بس انا الي كنت عامل نفسي مش شايف .